27/11/2012 | Administración LocalMunicipal
Santa Comba
Aprobación das bases para a selección dunha praza de policía local

É obxecto da presente convocatoria a selección e provisión dunha praza de funcionario de carreira, de acordo coa Oferta de Emprego Público deste Concello para 2010, polo procedemento de selección de oposición e acceso quenda libre, do Grupo C Subgrupo C1 dos establecidos no artigo 76 da Lei 7/2007 de 12 de abril do Estatuto Básico do Empregado Público, da Escala de Administración Especial, Subescala de Servizos Especiais, clase Policía Local, denominación Policía Local. Ao proceso selectivo lle será de aplicación o establecido na lei 7/1985, de 2 de abril, Reguladora das Bases de Réxime Local; no Texto Refundido das Disposicións Legais vixentes en materia de Réxime Local, aprobado por Real Decreto Lexislativo 781/1986, de 18 de abril; na Lei 30/1984 de 2 de agosto, de Medidas para a Reforma da Función Pública; no Real Decreto 896/1991, de 7 de xuño polo que se establecen as Regras Básicas e Programas Mínimos do Procedemento de Selección dos Funcionarios de Administración Local; na Lei de Coordinación da Policía Local de Galicia 4/2007, desenvolvida polo Decreto 243/2008 de 16 de outubro modificado polo decreto 77/2010 de 29 de abril; na Orde de 28 de xaneiro de 2009 pola que se determinan as probas de selección, temarios e varemos de méritos para o ingreso, promoción interna e mobilidade de policías locais, para a integración dos vixiantes e auxiliares de policía ou interinos, para o acceso como vixiantes municipais e a contratación de auxiliares de policía de tempada nos artigos 231 a 237 da Lei 5/1997, de 22 de xullo, de Administración Local de Galicia; na Lei de Función Pública de Galicia; na Lei 7/2007 de 12 de abril do Estatuto Básico do Empregado Público, no Regulamento Xeral de Ingreso de Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado por R. D. 364/1995 de 10 de marzo; no Regulamento de Funcionarios de Administración Local, de 30 de maio de 1.952; na Lei 53/1984 de 26 de decembro de Incompatibilidades de Persoal ao Servizo das Administracións Públicas e na Lei 30/1992, de 26 de novembro, de Réxime Xurídico de Administracións Públicas e do Procedemento Administrativo Común, de acordo en todo caso co establecido na Disposición Final Cuarta da Lei 7/2007 de 12 de abril do Estatuto Básico do Empregado Público. A praza convocada corresponde ao Grupo C Subgrupo C1 dos establecidos no artigo 76 da Lei 7/2007 de 12 de abril do Estatuto Básico do Empregado Público, e en concordancia co artigo 24 da Lei de Coordinación da Policía Local de Galicia 4/2007 e están dotadas conforme se establece no Cadro de Persoal, aprobada xunto co Orzamento Xeral en data 22 de xullo de 2010. Están encadradas na Escala de Administración Especial. Subescala de Servizos Especiais. Clase Policía Local. Para ser admitido á realización da proba selectiva, o aspirante deberá reunir os seguintes requisitos: a) Ser cidadán español. b) Ter entre 18 e non ter cumpridos os 36 anos, na data de terminación do prazo de presentación de solicitudes. c) Estar en posesión da titulación exixible para o acceso como funcionario do grupo C1, consonte á normativa de función pública na data de terminación do prazo de presentación de solicitudes. d) Non padecer enfermidade ou defecto físico ou psíquico que impida o desempeño das funcións de Policía Local. e) Ter unha estatura mínima de 1,65 metros os aspirantes varóns e de 1,60 os aspirantes mulleres. f) Estar en posesión do permiso de conducir das clases A2 e B con BTP, na data de terminación do prazo de presentación de solicitudes. g) Non haber sido separado, mediante expediente disciplinario, do servizo de calquera das Administracións Públicas, nin atoparse inhabilitado para o exercicio de funcións públicas, nin ter sido condenado por delito doloso. Será aplicable sen embargo o beneficio da rehabilitación segundo as normas penais e administrativas que o aspirante deberá acreditar mediante o correspondente documento oficial. h) Acreditar a aptitude física mediante a presentación dun certificado médico, no que se faga constar que o aspirante reúne as condicións físicas e sanitarias necesarias para a realización das probas físicas que figuran nestas Bases, sen prexuízo de comprobacións posteriores do reflectido no certificado médico. i) Compromiso de levar as armas propias da actividade que se va a desempeñar, e se fora o caso, de chegar a utilizalas, o que se prestará mediante declaración xurada e por escrito. Todos os requisitos enumerados anteriormente deberán posuírse no día de finalización do prazo de presentación de solicitudes. As instancias, conforme ao modelo sinalado no Anexo I, solicitando tomar parte na oposición deberán conter os datos persoais dos solicitantes e a manifestación de que reúnen todas e cada unha das condicións esixidas na convocatoria, referidas sempre á data de expiración do prazo de presentación de instancias, aportando o recibo acreditativo de haber satisfeito os dereitos de exame, copia do DNI e dúas fotografías tamaño carné. Dirixiranse ao Sr. alcalde-presidente do Concello de Santa Comba (A Coruña) e se presentarán no Rexistro Xeral do Concello, sito na Praza do Concello, nº 1 - 15841 Santa Comba, en horario de 9.00 a 14.00 horas; ou ben en calquera das formas establecidas no artigo 38.4 da Lei 30/1992, de 26 de novembro, de réxime Xurídico das Administracións Públicas e do Procedemento Administrativo Común, dentro do prazo de VINTE DIAS NATURAIS, contados a partir do día seguinte ao da última publicación do anuncio da convocatoria no Boletín Oficial do Estado, Diario Oficial de Galicia ou no Boletín Oficial da Provincia. Os aspirantes exentos do exame de galego deberán tamén facelo constar na súa instancia e xustificalo coa documentación pertinente. Os aspirantes quedan vinculados aos datos que teñan feito constar nas súas solicitudes. Os dereitos de exame serán de 30 euros, (Ordenanza reguladora da taxa por expedición de documentos - BOP 11 de xaneiro de 2007) cuxo importe farase efectivo mediante ingreso na conta bancaria municipal do banco Santander (nº de conta: 0049-0376-15-2710013975), co seguinte concepto: “Concello de Santa Comba. Oposición libre praza Policía Local”. De conformidade co establecido no Art.12 da Lei 8/1989, de 13 de Abril, de Taxas e Prezos Públicos, procederá a devolución das taxas que se houberan esixido, cando non se realice o seu feitos impoñible por causas non imputables ao suxeito pasivo. Polo tanto, non procederá devolución algunha dos dereitos de exame nos supostos de exclusión das probas selectivas por causas imputables ao interesado, polo que o suposto de exclusión por non cumprir os requisitos ou non aportar os documentos esixibles na convocatoria non dará lugar á devolución dos dereitos de exame. Expirado o prazo de presentación de instancias, o alcalde-presidente dictará resolución no prazo máximo dun mes, declarando aprobada a lista provisional de admitidos e excluídos que se publicará no Boletín Oficial da Provincia e no Taboleiro de Edictos do Concello, e conterá, ademais do lugar, data e hora de comenzo da primeira proba da fase da oposición, como Anexo único, a relación nominal provisional de aspirantes admitidos e excluídos, co seu correspondente Documento Nacional de Identidade, e indicación das causas da súa exclusión, así como o lugar no que se atopan expostas ao público as listas certificadas e completas de aspirantes admitidos e excluídos. O prazo de subsanación dos defectos, de acordo con establecido no art.71.1 da Lei de Réxime Xurídico das Administracións Públicas e do Procedemento Administrativo Común será de dez días hábiles, a contar desde o seguinte á data de publicación da mencionada Resolución. Transcorrido o prazo, as reclamacións, si as houbera, serán aceptadas ou rexeitadas mediante Decreto da alcaldía-presidencia, que será público no Taboleiro de Edictos da Casa do Concello, dando lugar á aprobación da lista definitiva de admitidos e excluídos e á designación do Tribunal Cualificador Os erros de feito que puideran advertirse poderán subsanarse en calquera momento de oficio ou a petición do interesado, Dr. acordo co disposto no artigo 105.2 da Lei de Réxime Xurídico das Administracións Públicas e do Procedemento Administrativo Común. A publicación da Resolución pola que se declara aprobada a lista definitiva de admitidos e excluídos no Boletín Oficial da Provincia será determinante dos prazos a efectos de posibles impugnacións ou recursos. O Tribunal cualificador da oposición, designado conforme á lei 4/2007 de 20 de abril, estará composto polos seguintes membros: Presidente: un funcionario e suplente designados pola alcaldía. Vogais: tres funcionarios e suplentes designados pola alcaldía con coñecementos técnicos na materia. Secretario: un funcionario e suplente designado pola alcaldía. Na súa composición velarase polo cumprimento do principio de especialidade, en base ao cal, a totalidade dos membros deberá posuír un nivel de titulación igual ou superior ao esixido na presente convocatoria; así como polo cumprimento do principio de predominancia técnica. Poderá nomearse asesores do tribunal, que deberán facerse públicos xunto con el, que actuarán con voz e sen voto. A designación dos membros do Tribunal incluirá aos titulares e os seus respectivos suplentes, e farase pública no Boletín Oficial da Provincia e no Taboleiro de Edictos do Concello con polo menos un mes de antelación ao comenzo das probas. O Tribunal no poderá constituírse nin actuar sen a asistencia, como mínimo, do/a presidente e do/a secretario/a ou de quen lles substitúan, e de ao menos un dos vogais. O Tribunal actuará estrictamente conforme a ao previsto nestas bases, resolverá todas as dúbidas que xurdan da aplicación das mesmas e determinará a actuación procedente nos casos no previstos nelas. Os membros do Tribunal deberán absterse de formar parte do mesmo cando concorran en eles calquera das circunstancias previstas no art.28 de la Lei de Réxime Xurídico das Administracións Públicas e do Procedemento Administrativo Común ou no art.13.2. del Real Decreto 364/1995 de 10 de marzo. Os aspirantes poderán recusar aos membros do Tribunal cando xulguen que concorren en eles algunha ou varias das circunstancias sinaladas no parágrafo anterior, seguíndose para elo o procedemento establecido no art.29 da Lei de Réxime Xurídico das Administracións Públicas e do Procedemento Administrativo Común. O Tribunal Cualificador que actúe nesta proba selectiva terá categoría terceira, conforme ao perpetuado en el artigo 30.1 a) del Real Decreto 462/2002, de 24 de maio. O Tribunal continuará constituído hasta tanto se resolvan as reclamacións plantexadas o as dúbidas que poida suscitar o procedemento selectivo. A data, hora e lugar de celebración do primeiro exercicio das probas selectivas darse a coñecer, xunto á publicación da lista de admitidos e excluídos, no Boletín Oficial da Provincia e no Taboleiro de Edictos deste Concello. Unha vez comezadas as probas selectivas non será obrigatoria a publicación dos sucesivos anuncios de celebración das restantes probas nos diarios oficiais. Non obstante, polo Tribunal darase publicidade aos mesmos no Taboleiro de Edictos do Concello de Santa Comba con doce horas ao menos de antelación ao comenzo desta, se se trata do mesmo exercicio, ou de 24 horas se se trata dun novo. No suposto de que, por circunstancias excepcionais se houbera de modificar a data ou a hora de celebración do primeiro exercicio, farase público a través do Boletín Oficial da Provincia. O Tribunal poderá requirir en calquera momento aos aspirantes que acrediten a súa identidade, a cuxo fin deberán estar provistos do Documento Nacional de Identidade. Os aspirantes serán convocados para cada exercicio en chamamento único. Salvo casos de forza maior invocados con anterioridade, debidamente xustificados e apreciados polo Tribunal con absoluta liberdade de criterios. A non presentación dun aspirante a calquera dos exercicios, no momento de ser chamado, determinará automaticamente o decaemento do seu dereito a participar no mesmo e nos sucesivos, quedando excluído, en na súa consecuencia, do procedemento selectivo. El orden en que haberán de actuar os aspirantes será o resultante, no seu caso, do sorteo ao que se refire o artigo 9 do Regulamento de selección de persoal de selección de persoal da Comunidade Autónoma de Galicia de 20 de marzo de 1991, en aqueles exercicios que non se poidan realizar conxuntamente, referido á primeira letra do primeiro apelido. Desde a total conclusión dun exercicio ou proba ata o comenzo do seguinte deberá transcorrer un prazo mínimo de 72 horas e un máximo de 45 días naturais. Na realización dos exercicios escritos garantirase o anonimato dos aspirantes. O procedemento de selección constará dos seguintes exercicios obrigatorios e eliminatorios cada un deles. As mulleres embarazadas que prevexan que pola circunstancia derivada do seu avanzado estado de xestación e previsión do parto, ou eventualmente primeiros días do puerperio, a súa coincidencia coas datas de realización de calquera dos exames ou probas previstos no proceso selectivo, poderán poñelo en coñecemento do tribunal, unindo á comunicación o correspondente informe médico oficial. A comunicación deberá realizarse con tempo suficiente e o tribunal determinará con base á información que dispoña, se procede ou non realizar a proba nun lugar alternativo ou ben un aprazamento da mesma, ou ben ambas medidas conxuntamente. A proba de avaliación dos coñecementos dos aspirantes deberá amosar a súa preparación intelectual e o dominio dos contidos do temario que se relaciona a continuación. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os aspirantes disporán dun tempo máximo de dúas horas para a súa realización. A proba será cualificada polo tribunal de cero a dez puntos, sendo preciso acadar cinco puntos como mínimo. A cualificación farase atendendo a seguinte fórmula: N = (A-F/3)/10. Sendo N= nota final da proba; A= preguntas acertadas; F= preguntas falladas ou non respondidas. A proba de coñecemento da lingua galega estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos á proba ou probas que consideren máis adecuada/s, sendo esta unha traducción do castelán ao galego dun texto que sinale o tribunal, cun tempo máximo de 30 minutos para o desenvolvemento da proba. Esta proba será eliminatoria. Cualificarase como apto ou non apto. Sen embargo as persoas aspirantes que acrediten, con carácter previo e da maneira normativamente establecida, o coñecemento da lingua galega CELGA IV ou equivalente daráselles por superada esta proba coa calificación de apto e estarán exentos da realización do presente exame. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas A.1.1, A.1.4 e A.1.5, e acadar ou superar os mínimos das probas A.1.2 e A.1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación que poderán facerse de forma colectiva se así o considera o tribunal cualificador. Nas probas de resistencia xeral e natación, disponse dunha soa posibilidade de execución, no resto permitirase unha segunda realización cando na primeira non se obteña a cualificación de apto. O desenvolvemento de cada unha das probas físicas deberá realizarse en lugares axeitados ao tipo de proba a executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor. A.1.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado, podendo realizar a saída de pé ou agachado, sen utilizar tacos de saída. As marcas máximas (en segundos) exixidas para a superación da proba son: Homes: 7,40´´. Mulleres: 8,20´´. A.1.2. Proba de potencia de tren superior: os homes realizarán flexións de brazos e as mulleres suspensión en barra. A.1.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo exixible é de 10 flexións. A.1.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo exixido para a superación da proba é de 52 segundos. A.1.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pés separados, paralelos entre si e á mesma altura. Realizará un salto horizontal caendo cos dous pés ao chan Medirase a distancia entre a liña de saída ata a marca do apoio de caída máis próximo á liña. As marcas mínimas exixidas (en centímetros) para a superación da proba son: Homes: 210 cm. Mulleres: 185 cm. A.1.4. Proba de resistencia xeral: carreira de 1000 metros lisos. Realizarase en pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos e segundos) exixidas para a superación da proba son: Homes: 3,30´´ (3 minutos e 30 segudos) Mulleres: 4,10´´( 4 minutos e 10 segundos) A.1.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación da proba son: Homes: 24´´. Mulleres: 28´´. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación global será de apto/non apto. Consistirá na realización dunha proba psicotécnica elixida mediante sistema de sorteo por el tribunal, dirixida a determinar a aptitude psicolóxica e a adecuación á función policial a desempeñar, valorando entre outros os seguintes factores: Razoamento verbal, razoamento abstracto, rapidez e previsión perceptiva, atención y resistencia a la fatiga, axilidade mental e memoria visual. Así mesmo, se terán en conta factores de persoalidade tales como autocontrol, serenidade, capacidade e empática e uso das relaciones interprofesionais, sentido da disciplina e da autoridade, seguridade, firmeza persoal e neutralidade profesional. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, á parte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercicio das funcións policiais propias do posto de traballo. Cualificarase como apto ou non apto. Para os efectos da exclusión do/a aspirante, terase en conta o seguinte: 1.- Obesidade -delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial que, a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico. Todos os exercizos anteriores teñen carácter eliminatoria. As cualificacións de cada exercicio serán expostas no Taboleiro de Edictos do Concello. A calificación definitiva estará determinada pola suma das puntuacións obtidas nas fases de selección. O orden de calificación definitiva estará determinado pola maior puntuación obtida en conxunto das probas.1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: Dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de Autonomía de Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.17. Lei orgánica de forzas e corpos de seguranza. Funcións da policía local.18. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia: aspectos fundamentais.22. Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito.23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24. Delitos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e compañeiros. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público. Segundo exercicio.- Proba psicotécnica. Unha vez rematada a calificación, serán publicados no Taboleiro de Edictos do Concello os nomes dos aspirantes aprobados, por orde de puntuación. En ningún caso, o número de aprobados poderá superar o de prazas convocadas. Calquera proposta que contraveña o establecido será nula de pleno dereito. O Tribunal elaborará tamén unha lista de reserva por orden decrecente de puntuación cun número de aspirantes que será como máximo igual ao de aprobados, na que figurarán aqueles aspirantes que, anque superaran o proceso selectivo, non resultaran aprobados por obter unha puntuación ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida ou outros supostos nos que o aspirante aprobado non chegue a tomar posesión, e sempre con anterioridade ao desenvolvemento do curso correspondente, o órgano convocante ao amparo do disposto no artigo 61.8º da Lei 7/2007 do Estatuto Básico no Empregado Público, poderá substituílo polo seguinte en orde de puntuación da lista complementaria de reserva, segundo a orde de puntuación acadado. Terase en conta que nos casos de aspirantes embarazadas ou en período de parto ou post parto debidamente acreditados, poderase aprazar para as aspirantes nas que concorra dita circunstancia hasta 6 meses o desenvolvemento das probas físicas que lles corresponderan efectuar, prazo que podería prorrogarse como máximo outros seis meses en caso xustificado. Este aprazamento das probas físicas non afectará por si solo ao resto das probas. O aspirante proposto presentará na Secretaría do Concello, dentro do prazo de vinte días naturais, contados a partir do día seguinte ao da publicación no Taboleiro de Edictos do Concello, os seguintes documentos acreditativos das condicións de capacidade e requisitos esixidos nesta Convocatoria: 1. Fotocopia debidamente compulsada do Documento Nacional de Identidade.2. Fotocopia autenticada do permiso de circulación esixido na convocatoria.3. Fotocopia autentificada ou fotocopia (que deberá presentarse acompañada da orixinal, para a súa compulsa) do Título esixido nesta Convocatoria ou xustificante de haber aboado os dereitos para a súa expedición. Se istos documentos estivesen expedidos despois da data na que finalizou o prazo de presentación de instancias, deberá xustificar o momento en que concluíron os estudios. Os que tiveren xa a condición de funcionarios públicos de carreira deberán acreditar igualmente os mesmos requisitos.4. Declaración xurada ou promesa de no haber sido separado mediante expediente disciplinario do servizo de ningunha Administración Pública, nin atoparse inhabilitado para o exercicio en funcións públicas, ni incurso en causa de incompatibilidade.5. Certificación oficial acreditativa de non padecer enfermidade ou defecto físico que impida o normal desempeño das funcións. Quen dentro do prazo indicado e salvo os casos de forza maior, non presentaran a súa documentación ou non reuniran os requisitos esixidos, non poderá ser nomeado, perdendo todos os dereitos derivados da convocatoria, sen prexuízo da responsabilidade na que houbera podido incorrer por falsidade na instancia solicitando tomar parte na convocatoria. Simultaneamente á súa publicación, o Tribunal elevará a proposta á alcaldía-presidencia. Presentados os documentos solicitados, a alcaldía-presidencia resolverá, de acordo coa proposta do Tribunal cualificador, o nomeamento como funcionario en prácticas, debendo superar o curso teórico-práctico na Academia Galega de Seguridade, antes do seu nomeamento definitivo como funcionario de carreira. De no superar o citado curso en dos convocatorias sucesivas como máximo, perderán todos os seus dereitos á praza. O nomeamento como funcionario en prácticas suporá a percepción con cargo ao Concello de Santa Comba das retribucións que lle correspondan en canto tal. O tribunal queda facultado para resolver as dubidas que se presenten, interpretar as Bases e tomar os acordos necesarios para o bo orden da oposición en todo o non previsto nas presentes Bases. Os actos que poñan fin ao procedemento selectivo deberán ser motivados. A motivación dos actos do Tribunal estará referida ao cumprimento das normas legais e regulamentarias e das bases da convocatoria. As resolucións do Tribunal vinculan ao Concello de Santa Comba, sen prexuízo de que este poida proceder á revisión conforme ao previsto nos artigos 102 e seguintes da Lei de Réxime Xurídico das Administracións Públicas e do Procedemento Administrativo Común. Estas bases, a súa convocatoria e cantos actos se deriven dos mesmos e da actuación do Tribunal, poderán ser impugnados de conformidade co establecido na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, así como, no seu caso, a Lei 29/1998, de 13 de xullo, Reguladora da Xurisdición Contencioso-Administrativa. D/Dona.…………………………………………………………………………………. con data de nacemento………………………………………………. con DNI nº………………. e con domicilio en…………………………………………(teléfono…………….) ante o Sr. alcalde-presidente do Concello de Santa Comba, comparece e di: a) Que coñece e acepta as bases que van a rexer na oposición, por quenda libre para a provisión con carácter definitivo dunha praza de Policía Local, vacante na plantilla de funcionarios deste Concello b) Que desexa ser admitido ás probas selectivas ao obxecto de prover a citada praza c) Que o solicitante reúne todos e cada un dos requisitos establecidos na convocatoria, e que aporta a documentación esixida para o efecto (orixinais ou copias debidamente compulsadas) d) Que adxunta á presente: -Copia compulsada do DNI. -Xustificante de haber ingresado a cantidade correspondente aos dereitos de exame. -Certificado de antecedentes penais. -Declaración xurada de non ter sido separado mediante expediente disciplinario de calquera administración pública -Fotocopia compulsada dos carnés de conducir A2 e B con BTP. -Declaración xurada de portar armas durante o servizo, e, no seu caso, cegar a utilizalas, nos casos e circunstancias legalmente establecidas. -Certificado médico en que se faga constar expresamente que o aspirante reúne as condicións físicas e sanitarias para a realización dos exercicios físicos especificados na correspondente proba da oposición e que se axustará ao seguinte modelo: “D./Dona….…. reúne as condicións físicas e sanitarias necesarias e suficientes para a realización das probas de aptitude física esixidas nas presentes bases da convocatoria” - Certificado para a acreditación do coñecemento da lingua galega mediante a presentación do documento acreditativo debidamente compulsado. Por todo o exposto, Solicito se teña por presentada esta solicitude e sexa admitido ás probas selectivas para selección e a provisión con carácter definitivo dunha praza de Policía Local vacante na plantilla de funcionarios do Concello de Santa Comba”. Santa Comba, 26 de setembro de 2012 Asdo.: Antonio M. Landeira Gallardo